Steve Jobs

Steven Paul Jobs (San Francisco, 24 febraro 1955 Smithsonian Oral and Video Histories: Steve Jobs  - Palo Alto, 5 otobre 2011) xe stà n'iprèndìtor e enformàtego statunitènse.

 Biografia 
Xe stà aministradòr dełegà de Apple Inc.. Xe stà cofondàtòr de Apple Inc. e proprìetàrio de NeXT Computer (po acuisìa da Apple al momènto del so ridòrno dopo çircà 12 ani), nònché aministradòr dełegà de Pixar Animation Studios prìma del'acuìsto da pàrte de ła Walt Disney Company. On cò, òltre a esar aministradòr dełegà de Apple Inc., xe stà mènbro del consiłio d'aministraxìon de ła Walt Disney Company, de cui xe ła persòna fisèga col majior nùmaro de axioni. Xe nòdo par gavèr fato prodùre e conosère al grando publigo el prìmo conpùter co mouse e interfaçia a icòn. Dopo el lanso de Macintosh, el sodałixio Jobs-Wozniak (Steve Wozniak xera staltro fondator de Apple, insième a Jobs) se scìòlse. In te' 1985 Wozniak lasò Apple Conpùter par canbìar atividà; Jobs a so vòlta entrò in ròta de cołixion co John Sculley, l'aministradòr dełegà che lui stèso gavèva nominà, e anca lo usì da ła Apple. In te' 1996 ła Apple Conpùter a xera in crìsi; el sistema operativo Mac OS, montà sołe machìne Apple, xera ormài obsòlèto e l'azìenda gavèva neçesità de canbiar e ofrir calcòssa de novo sol mercà. Al'età de trènt'ani deçise de rivàrtir da cao, fondàndo na nova conpagnìa, ła NeXT Computer, co l'obìètivo de aviar na nova rivołuxion tegnołoxega. En segùito, ła Apple Conpùter contàtò Steve Jobs e iù xe tornà a Apple.

Jobs xe stà clasifigà al prìmo posto tra i 25 omìni d'afàri pì podènti del mòndo in te'anuałe graduàdorìa stiłata da ła rivìsta 'american Fortune par el 2007, stacàndo de 6 posixiòn el so rivàłe storègo Bill Gates, fondatòr de Microsoft.25 most powerful people in business, Fortune, dicembre 2007. Inòltre Jobs xe stà nòminà, in te' 2010, òmo del'ano dal Financial Timesmacity: El Financial Times nominà Steve Jobs personałità del'ano .

Nàto da mare 'mericàna (Joanne Carole Schieble) e da pare sirìan (Abdulfattah "John" Jandali, no studènte che sarìa divègnuo pì tardo profesor de sciense politìghe), Steve no fu educà dai soi xenitòri naturałi, ma xe stà dà in adòxion 'pèna nàdo. Xe sta adòtà da Paul e Clara Jobs, residènti a Mountain View, in te' contèa de Santa Clara, in Całifornia. Steve ga na soreła biołoxega pì xòvane, Mona Simpson, scritrìçe de sucèso.Mona ga descrìto el fradèło cofà on vejetarìan asoçiałe.

Xe on sostènitòr del Partio Democratègo statunitènse. In te' majo 2007 propòxe Al Gore cofà presidènte dei Stati Unii de Amèrica.

Lu, gavèva xà avuò on prołema al pancreas, e xe sta scoverto che lu gavèva on cancro al pancreas. Cussì afidàndo pì volte ła guida de Apple, al viçeaministrador Tim Cook, in te' 2005, novàmènte el 17 xenaro 2011, xe sta diàgnostega n'altra małatiaNovi prołemi de sałute.

Xe morto el 5 otobre 2011.

 Ła morte 
Dopo che Steve el ga scoerto inte el 2004 na rara forma de tumor maligno al pancreas, nò tanto cussì agresiva de ła forma pì comun, sviłupatoxi inte i 9 mexi presedenti aparentemènte sensa sintomi, el vien fato operar a duodenocefalopancreatectomia pa' ła rimosion del cancro. A causa de ła malatia, a Jobs gli vien el diabete de tipo α, e incaricò cussita Tim Cook cofà aministradòr dełegà Apple.

Inte el 2009 parò vien divulgae notisie contrastanti so ła sałute de Steve Jobs, a causa anca de ła so anunsata asensa al Macworld Conference & Expo de genaro. El 20 zugno 2009 vien fora on articoło sol sito internet del Wall Street Journal andove vien spiegà che inte el corso del mexe de apriłe 2009, el ghèva subio on trapianto de fegato 'inte ła nasion del Tennessee, e che łe so condision de sałude łe jera bone. Apple Inc. ła conferma el so rientro pa' ła fin del mexe de zugno 2009.

Par tuto sto periodo Steve Jobs nò'l xe mai sałio sol palco del Moscone Center de San Francisco a prexentar novi prodoti par ben do 'olte. Ła prima el 6 de genaro in ocaxion dell'ultema partesipasion de Apple al MacWorld Trade Show de ła caxa editrise IDG, ła seconda l'8 de zugno pa' ła WWDC 2009. En tuti e do i caxi sol palco xe sałio Phil Schiller, vice-presidènte pa' el product marketing a liveło mondiałe, par prexentar tra gli altri, i novi pachèti iLife e iWork, el novo iPhone 3GS e el rinovo de ła linea de MacBook Pro. El 9 de setenbre 2009 Steve Jobs el torna sol palco a prexentar el rinovo dell'intera gama de iPod.

El 17 de genaro 2011 Apple ła dixe chiaramènte che Steve Jobs el ghèva dimanda on novo conxedo medigo, dixendo che Jobs el saria restà CEO de Apple, continuando a ocuparse de łe prinsipałi question stratexighe, ma sostituìo pa' łe question de tuti i dì da Tim Cook, el COO de Apple.Press Release: Apple’s Jobs to Go on Leave  El 2 de marso 2011, in ocaxion dell'evento de prexentasio dell'iPad 2 el conpare sol palco a sorprèxa.

El 24 de agosto 2011 se dimixe (sta 'olta definitivamènte) da aministrador dełegà de Apple dixendo de vułer dimandare al Consejo de Aministrasion ła conferma de Tim Cook cofà so sucesor e novo CEO de Apple..

Ła Apple a sto punto ła rilascia na sentita dichiarasion afermando che Jobs el jera morto in seguito a un aresto respiratorio cauxà da on ataco cardiago, a Palo Alto, in California, el 5 de otobre 2011, a 56 ani, ricordandoło cofà briłante inovadòr.

Na marea de person famoxe inte i USA i ga riłasià na dichiarasion soła morte de Steve Jobs, intrà cui el Prexidente dei USA Barack Obama, el fondator de Microsoft Bill Gates, Bob Iger de ła Walt Disney Company, el fondator de Facebook Mark Zuckerberg, Sergey Brin e Larry Page, fondatori de Google, Tim Cook, CEO de Apple, Meg Whitman, prexidente e CEO de HP, Steve Ballmer, CEO de Microsoft, Choi Gee-Sung, CEO de Samsung, Peter Chou, CEO de HTC Co., Shantanu Narayen, prexidente e CEO de Adobe System, Jong-seok Park, prexidente e CEO de LG Electronics.

De altro tenor łe dichiarasion de Richard Stallman che el ga afermà che «nisun el merita de dover morir, [...] ma tuti se meritemo ła fin del'influensa maligna de Jobs sol computing» e el ga definio Jobs «el pionier del computer intexo cofà prixon tranquiła, proxetà par separar i stolti da ła propria libertà».Dal sito ufisałe de Richard Stallman.

 Notaxion 

 Varda anca 
 Apple
 iPhone
 iPod

Jobs, Steve
Categoria:Apple
Categoria:Nasesti inte el 1955